**Farsakh** (Jawi: ‏فرسخ‎code: ms is deprecated ‎, bahasa-bahasa Parsi dan Arab: فَرسَخcode: ar is deprecated ) atau **persangga** (disebut [pĕr.sang.ga], Jawi: ‏ڤرسڠݢ‎code: ms is deprecated ‎ dari Parsi: فرسنگcode: fa is deprecated  *farasang*) ialah unit jarak berjalan kaki yang mula diwujudkan di Iran dengan kadar yang berbeza-beza mengikut rupa bumi dan kelajuan perjalanan.

Satuan ini dihitung sama ada bersamaan kira-kira 3 hingga 3½ batu (4.8 hingga 5.6 kilometer), 3¾ batu, bahkan sampai sejauh 4 batu 17 ela (8 kilometer). Jarak farsakh bersamaan 3 batu sering digunakan sebagai padanan kepada ukuran Romawi *leuga* (bahasa Inggeris: *league*code: en is deprecated ) yang digunakan masyarakat Barat.

Sejarah
-------

### Pemahaman Yunani

Sebutan mengenai ukuran paling awal yang masih kekal ada berasal dari penulisan Herodotus bertarikh pertengahan abad ke-5 SM ( *Historia* ii.6, v.53, vi.42) yang mentakrifkan dengan satuan Yunani sendiri bersamaan dengan 30 *stadion* atau setengah *skhoinos*; ukuran ini turut diiyakan beberapa penulis Yunani dan Romawi kemudiannya ( Suidas dan Hesychius abad ke-10, abad ke-5/4 SM Xenophon *Anab.* ii.2.6). Agathias abad ke-6 Masihi (ii.21) bagaimanapun — sambil merujuk kepada Herodotus dan Xenophon — mencatatkan bahawa pada zamannya orang Parsi menganggap parasang bersamaan 21 stadion.

### Masuknya ke alam Melayu

*Farsakh* atau *persangga* yang diperkenalkan ke alam Melayu pada awalnya diberikan maksud jarak tepatnya "satu jam perjalanan berkuda".

8 farsakh ditentukan bersamaan dengan 1 marhalah atau 44.790 km.

Kajian mendalam
---------------

Pada tahun 1920, Kenneth Mason dari Royal Geographical Society menyimpulkan bahawa parasang yang digunakan dalam catatan perjalanan Xenophon menuju Babylon hanya sama dengan 2.4 batu (3.9 km). Pencarian bandar purba Hekatompylos tamadun Parthia (kini Qumis di Iran) pada pertengahan 1960-an berdasarkan jarak diberikan dalam catatan penjelajahan Alexander Agung pada pertengahan abad ke-4 SM kronologi menghasilkan anggaran empirikal bersamaan sepuluh stadion kurang dari satu batu Inggeris (1.609 km), dan tiga batu ke parasang (4.827 km).

Suatu kajian tahun 2010 menentukan jarak persangga dalam tulisan Xenophon mengenai perang Kurusy yang Muda melawan Artaxerxes II menunjukkan bahawa *panj ang parasang* dicatat berbeza-beza mengikut cuaca dan rupa bumi yang dilalui tentera di mana persangga dicatat di kawasan bertanah rata dan kering lebih panjang dari yang dicatat semasa tempoh perjalanan lebih perlahan.

Rujukan
-------

1. ↑  Wilkinson, Richard James (1932). "persangga". *A Malay-English dictionary (romanised)*. **II**. Mytilini, Yunani: Salavopoulos & Kinderlis. m/s. 258 – melalui TROVE, Perpustakaan Negara Australia.
2. ↑  Lihat:

	* "farsakh". *Kamus Dewan* (ed. ke-4). Dewan Bahasa dan Pustaka Malaysia. 2017. Ar, sl ukuran panjang yg sama dgn 3 batu atau 4.8 kilometer
	* "farsakh". *Kamus Besar Bahasa Indonesia* (ed. ke-3). Badan Pengembangan dan Pembinaan Bahasa Republik Indonesia. 2016. *n kl* ukuran jarak, sepanjang lebih kurang 8 km
3. ↑  "league". *Kamus Inggeris-Melayu Dewan*. Dewan Bahasa dan Pustaka Malaysia. 2012. ISBN 978-967-10595-3-1.
4. 1 2 3  Smith 1870.
5. ↑  Bivar 1985.
6. ↑  Wilkinson, Richard James (1932). "farsakh". *A Malay-English dictionary (romanised)*. **I**. Mytilini, Yunani: Salavopoulos & Kinderlis. m/s. 311 – melalui TROVE, Perpustakaan Negara Australia.
7. ↑  Muhammad Fathi Noordin (29 Mac 2019). "Al Kafi # 1181: Maksud Dua Marhalah Di Dalam Jamak Dan Kasar". *Al Kafi li al-Fatawi*. Pejabat Mufti Wilayah Persekutuan Jabatan Perdana Menteri Malaysia. Dicapai pada 21 November 2012.
8. ↑  Mason 1920.
9. ↑  Hansmann 1968. sfn error: no target: CITEREFHansmann1968 (help)
10. ↑  Rood 2010.

Sumber utama
* Bivar, A. D. H. (1985), "Achaemenid Coins, Weights and Measures", dalam Gershevich, Ilya (penyunting), *The Cambridge history of Iran: The Median and Achamenian Periods, vol. 2*, Cambridge University Press, m/s. 610–639, ISBN 0-521-20091-1.
* Hansman, John (1968), "The Problems of Qūmis", *Journal of the Royal Asiatic Society*, **100** (2): 111–139, doi:10.1017/S0035869X00126590.
* Mason, Kenneth (1920), "Notes on the Canal System and Ancient Sites of Babylonia in the Time of Xenophon", *The Geographical Journal*, **56** (6): 468–481, doi:10.2307/1780469, JSTOR 1780469.
* Rood, Tim (2010), "Xenophon's Parasangs", *Journal of Hellenic Studies*, **130**: 51–66, doi:10.1017/S0075426910000042, S2CID 162819236.
* Smith, William, penyunting (1870), "Parasanga", *Dictionary of Greek and Roman antiquities*, Little, Brown, m/s. 866–867.